
	ประกาศ องค์การบริหารส่วนตำบลเสาธง

	เรื่อง สอบราคาจ้างโครงการปูผิวจราจรทางหลวงหมายเลข ๔๐๓ บ้านเสาธง หมู่ที่ ๒ ตำบลเสาธง อำเภอร่อนพิบูลย์ จังหวัดนครศรีธรรมราช
………………………………………………………………..

	 

	             องค์การบริหารส่วนตำบลเสาธงมีความประสงค์จะ สอบราคาจ้างโครงการปูผิวจราจรทางหลวงหมายเลข ๔๐๓ บ้านเสาธง หมู่ที่ ๒ ตำบลเสาธง อำเภอร่อนพิบูลย์ จังหวัดนครศรีธรรมราช โดยทำการซ่อมแซมถนนแอสฟัลท์ ติกคอนกรีตจราจร กว้าง 6 เมตร ยาว 385 เมตร ตามแบบองค์การบริหารส่วนตำบลเสาธงกำหนด พร้อมติดตั้งป้ายประชาสัมพันธ์โครงการ จำนวน 1 ป้าย ราคากลางของงานก่อสร้างในการสอบราคาครั้งนี้เป็นเงินทั้งสิ้น ๑,๒๘๔,๖๐๐.๐๐ บาท (หนึ่งล้านสองแสนแปดหมื่นสี่พันหกร้อยบาทถ้วน)

	                ผู้มีสิทธิเสนอราคาจะต้องมีคุณสมบัติ ดังต่อไปนี้

	                   ๑. เป็นผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๖๕๐,๐๐๐.๐๐ บาท
                   ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                   ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                   ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบล  เสาธง ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

	                กำหนดดูสถานที่ก่อสร้างในวันที่ ๙ กันยายน ๒๕๕๙ ตั้งแต่เวลา ๑๐.๐๐ น. ถึงเวลา ๑๑.๐๐ น. ณ บ้าน เสาธง หมู่ที่ ๒ ตำบลเสาธง  อำเภอร่อนพิบูลย์ จังหวัดนครศรีธรรมราช

	                  กำหนดยื่นซองสอบราคา ในวันที่ ๓๐ สิงหาคม ๒๕๕๙ ถึงวันที่ ๑๓ กันยายน ๒๕๕๙ ตั้งแต่เวลา ๐๘.๓๐ น. ถึงเวลา ๑๖.๓๐ น. ณ ส่วนการคลัง องค์การบริหารส่วนตำบลเสาธง (วันที่ ๓๐ สิงหาคม ๒๕๕๙ ถึงวันที่ ๑๒ กันยายน ๒๕๕๙) สถานที่กลาง ณ ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ ที่ว่าการอำเภอร่อนพิบูลย์ จังหวัดนครศรีธรรมราช (วันที่ ๑๓ กันยายน ๒๕๕๙) เวลา ๑๑.๐๐ -๑๒.๐๐ น. และกำหนดเปิดซองใบเสนอราคาในวันที่ ๑๔ กันยายน ๒๕๕๙ ตั้งแต่เวลา ๑๐.๐๐ น. เป็นต้นไป

	                     ผู้สนใจติดต่อขอรับเอกสารสอบราคาจ้าง   ได้ที่ ส่วนการคลัง องค์การบริหารส่วนตำบลเสาธง อำเภอร่อนพิบูลย์ จังหวัดนครศรีธรรมราช เอกสาร ราคาชุด ๓,๐๐๐ บาท ในวันที่ ๓๐ สิงหาคม ๒๕๕๙ ถึงวันที่ ๑๒ กันยายน ๒๕๕๙ ตั้งแต่เวลา ๐๘.๓๐ น. ถึงเวลา ๑๖.๓๐ น.  ดูรายละเอียดได้ที่เว็บไซต์ www.saotong.go.th หรือสอบถามทางโทรศัพท์หมายเลข ๐-๗๕๓๗-๓๐๔๖ ต่อ ๑๘ ในวันและเวลาราชการ

	                       
                                ประกาศ  ณ  วันที่ ๓๐  สิงหาคม  พ.ศ. ๒๕๕๙

	
	               จ่าสิบเอกธรรมนูญ  มูณีเกิด
(ธรรมนูญ  มูณีเกิด) 

